
 Sutura










 Littafin karatu a sauƙaƙe - Mataki na 4





Hausa

 Zuwa ga malamai da iyaye:






 Kafin a fara amfani da wannan tsarin  koyon karatu, dole sai ɗalibi ya:
 •    San amon sautukan haruffan Hausa;
 •    Iya gane kalmomin da aka saba da su.




 Sutura





Hausa

 Sutura abu ce ta rufe jiki.



 Mutum na son  sutura.
 Mutum na son yin ƙawa da sutura.
 Akwai sutura daban-daban.








 Akwai sutura ta maza.



 Akwai sutura ta mata.












 Maza suna da wando da riga.
 Suna kuma da hula  da rawani.
 Akwai kuma kaftan da jumfa.









 Mata ma suna da nasu sutura.
 Mata suna da ɗankwali da gele.
 Akwai kuma zane da riga.





 Akwai sutura ta sarakuna.
 Suna da rawani da alkyabba.
 Akwai babbar riga da rigar saƙi.





 Malamai ma suna da sutura irin tasu.
 Akwai alkyabba da rawani.
 Akwai doguwar Janfa da hula.

















 Sutura kan bambanta mutane.
 Sarakuna na da sutura irin tasu.



 Malamai na da sutura irin tasu.



 Maza na da sutura irin tasu.
 Mata na da sutura irin tasu.

